Karena Sapata

Lidija Karena Sapata Kamposa (; dzimusi  Ferenjafē) ir Peru starptautiskā meistare šahā (1999).

 Biogrāfija 
1999. gadā Santjago uzvarējusi Panamerikas šaha čempionātā junioriem U20 meiteņu vecuma grupā, bet 2000. gadā uzvarējusi Panamerikas šaha čempionātā junioriem U18 meiteņu vecuma grupā.9° Campeonato Panamericano u18 (girls) 2000 2002. gadā Lapasā bijusi otrā Panamerikas šaha kausa izcīņā junioriem U20 meiteņu vecuma grupā. 2005. gada augustā bijusi otrā Amerikas kontinenta šaha čempionātā sievietēm, tikai papildu pārspēlē piekāpjoties Argentīnas šahistei Klaudijai Amurai. Četras reizes uzvarējusi Peru sieviešu šaha čempionātos (2000, 2002, 2003, 2004). 2005. gada oktobrī uzvarējusi Dienvidamerikas zonas turnīrā un kvalificējusies Pasaules čempionātam šahā sievietēm. Piedalījusies 2006. gada Pasaules šaha čempionātā sievietēm pēc izslēgšanas sistēmas Jekaterinburgā, kurā 1. kārtā uzvarējusi Katerinu Lagno, bet 2. kārtā zaudējusi Svetlanai Matvejevai.2006 FIDE Knockout Matches 2007. gadā pēc atkārtotas uzvaras Dienvidamerikas zonas turnīrā, kurā viņai izdevās apsteigt savu tautieti Dejsi Kori,TORNEO ZONAL 2.4 FEMENINO 2007 kvalificējusies 2008. gada Pasaules šaha čempionātam sievietēm pēc izslēgšanas sistēmas Naļčikā, taču pēdējā brīdī atteikusies no piedalīšanās un viņas 1. kārtas pretiniece Antoaneta Stefanova bez cīņas tikusi 2. kārtā.2008 FIDE Knockout Matches

Pārstāvējusi Peru Pasaules šaha olimpiādēs, kurās piedalījusies 3 reizes (2002—2006).

Par panākumiem turnīros FIDE 1999. gadā viņai piešķīrusi starptautiskās meistares (WIM) nosaukumu.

 Atsauces 

 Ārējās saites 

Kategorija:1982. gadā dzimušie
Kategorija:Peru šahisti